**Elintarvikemarkkinalainsäädäntöä valmisteleva työryhmän 4. kokous 9.12.2019**

Aika: Maanantai 9.12. klo 13.00 – 14.40

Paikka: Neuvotteluhuone Kartano, Mariankatu 11

Osallistujat:

Hallitusneuvos Tanja Viljanen, maa- ja metsätalousministeriö, varapuheenjohtaja  
Erityisasiantuntija Riitta Haapasaari, oikeusministeriö

Neuvotteleva virkamies Natalia Härkin, työ- ja elinkeinoministeriö

Erityisasiantuntija Iiro Ihanamäki, työ- ja elinkeinoministeriö

Tutkimuspäällikkö Jarno Sukanen, Kilpailu- ja kuluttajavirasto

Neuvotteleva virkamies Maija Heinonen, maa- ja metsätalousministeriö, siht.

Lainsäädäntöneuvos Aku-Petteri Korhonen, maa- ja metsätalousministeriö, siht.

Neuvotteleva virkamies, Pekka Sandholm, maa- ja metsätalousministeriö, siht.

1. Avaus

Varapuheenjohtaja Tanja Viljanen avasi kokouksen

1. Edellisen kokouksen pöytäkirja

Edellisen kokouksen pöytäkirja hyväksyttiin muutoksitta.

1. Viranomaismenettelyt

Keskusteltiin luonnoksista, jotka koskivat asian saattamista elintarvikemarkkinavaltuutetun käsiteltäväksi, itse asian käsittelyä sekä tietojen suojaamista. Työryhmän jäseniä pyydettiin lähettämään osiota koskevat mahdolliset kommenttinsa.

1. Kiellot ja seuraamukset, tarkastukset

Keskusteltiin eri vaihtoehdoista. Lähtökohdaksi valmistelulle todettiin se, että hyvän kauppatavan vastaisen käytännön kieltämisestä päättäisi viranomainen ja markkinaoikeus voisi määrätä seuraamusmaksun viranomaisen esityksestä. Keskusteltiin myös siitä, olisiko väliaikainen kielto tarpeellinen.

Tarkastusten osalta todettiin, että esityksessä ei näyttäisi tämän hetkisen tiedon pohjalta olevan tarpeen säätää oikeudesta tehdä tarkastuksia kotirauhan piirissä. Tarkastusmenettelyjä koskevien säännösten tarpeen arviointia jatketaan seuraavassa kokouksessa. KKV toimittaa tähän liittyvät ehdotukset.

Työryhmän jäseniä pyydettiin lähettämään osiota koskevat mahdolliset kommenttinsa.

1. Vaikutukset

Työryhmän jäsenille oli kokouskutsun yhteydessä lähetetty uusin luonnos esityksen vaikutuksista, joissa oli huomioitu edellisessä kokouksessa sovitut muutokset. Työryhmän jäseniä pyydettiin lähettämään osiota koskevat mahdolliset kommenttinsa.

1. Muut asiat

Seuraava kokous on 14. tammikuuta kello 13.00. Muita asioita ei ollut.

1. Kokouksen päättäminen

Puheenjohtaja päätti kokouksen kello 14.40